**Atenţie! Luni, 25 septembrie expiră termenul de prezentare a declaraţiilor fiscale**

Luni, 25.09.2016, expiră termenul de prezentare a Dării de seamă privind impozitul pe venit, TVA, accize, contribuții de asigurări sociale de stat obligatorii şi altele. Plata acestora se va efectua nu mai târziu de luni, 25 septembrie, excepție fiind Declaraţia privind accizele (ACZ 09), care se achită în momentul expedierii (transportării) sortimentului de mărfuri supuse accizelor din încăperea de acciz.

***Impozitul pe venit:***

***IRV 14*** *- 08/2017* [*Darea de seamă privind suma venitului achitat și impozitul pe venit reținut din acesta*](http://lex.justice.md/UserFiles/File/2014/mo256-260md/an.1_697.docx) *([instrucţiune de completare](http://lex.justice.md/UserFiles/File/2014/mo256-260md/an.4_697.docx))*

***TVA:***

***TVA 12*** *- 08/2017* [*Declaraţia privind TVA*](http://lex.justice.md/UserFiles/File/2012/mo234-236md/anexa_1164.doc) *([instrucțiune de completare](http://lex.justice.md/index.php?action=view&view=doc&lang=1&id=345341))*

*Accize:*

*1.* ***ACZ 09*** *- 08/2017* [*Declarația privind accizele*](http://lex.justice.md/UserFiles/File/2017/mo50-59md/an.1_11.docx)[*(instrucțiune de completare)*](http://lex.justice.md/UserFiles/File/2017/mo50-59md/an2._11.docx)*.  
2.* [*Declaraţia privind utilizarea distilatelor obţinute pe bază de vin*](http://lex.justice.md/UserFiles/File/2014/mo325-332md/anexa%204_874.docx) *([instrucţiune de completare](http://lex.justice.md/index.php?action=view&view=doc&lang=1&id=355241))*

*Contribuții de asigurări sociale de stat obligatorii:*

*1.* ***BASS***[*Declaraţiei privind calcularea şi utilizarea contribuţiilor de asigurări sociale de stat obligatorii*](http://contabilsef.md/download.php?file=aHR0cDovL2xleC5qdXN0aWNlLm1kL1VzZXJGaWxlcy9GaWxlLzIwMTQvbW8zMzMtMzM4bWQvYW5leGElMjAxXzI2My5kb2M%3D) *([instrucțiune de completare](http://lex.justice.md/UserFiles/File/2014/mo339md/anexa%203_263.doc))  
2.* ***REV-5***[*Declaraţia persoanei asigurate*](http://contabilsef.md/download.php?file=aHR0cDovL2xleC5qdXN0aWNlLm1kL1VzZXJGaWxlcy9GaWxlLzIwMTQvbW8zNzItMzg0bWQvYW5leGElMjAxXzMyMi5kb2M%3D) *([instrucțiune de completare](http://contabilsef.md/download.php?file=aHR0cDovL2xleC5qdXN0aWNlLm1kL1VzZXJGaWxlcy9GaWxlLzIwMTQvbW8zNzItMzg0bWQvYW5leGElMjAyXzMyMi5kb2M%3D))*

*Achitarea se efectuează concomitent cu plata salariilor și altor recompense.*

***Alte taxe:***

*1.* ***PSV*** *- 08/2017* [*Darea de seamă privind plata suplimentară obligatorie la vînzarea valutei străine prin intermediul caselor de schimb valutar*](http://lex.justice.md/UserFiles/File/mo18-20md/Anexa%20nr.1%20-%20Forma%20PSV.doc)*([instrucţiune de completare](http://lex.justice.md/index.php?action=view&view=doc&lang=1&id=325234))  
2.* ***TTM - 08/2017***[*Privind taxa pentru serviciile de telefonie mobilă*](http://lex.justice.md/UserFiles/File/mo146-148ru/Anexa%20nr.doc) *([instrucţiune de completare](http://lex.justice.md/index.php?action=view&view=doc&lang=1&id=325234))  
3.* ***POLMED17*** *- 08/2017* [*Darea de seamă privind taxa pentru mărfurile care, în procesul utilizării, cauzează poluarea mediului*](http://lex.justice.md/UserFiles/File/2017/mo30-39md/an.1_5.doc)[*(instrucțiune de completare)*](http://lex.justice.md/index.php?action=view&view=doc&lang=1&id=368717) *4.* ***EMPOLDEP17*** *- 08/2017* [*Darea de seamă privind plata pentru emisiile de poluanți, devărsări și depozitarea deșeurilor*](http://lex.justice.md/UserFiles/File/2017/mo60-66md/an.1_21.xls)[*(instrucțiune de completare)*](http://lex.justice.md/UserFiles/File/2017/mo60-66md/an.2_21.docx)

***Important:***

Vă amintim că termenul limită de achitare, pentru etapa a 3-a, a **impozitului pe venit în rate** (art. 84 din [Codul fiscal](http://www.lex.md/fisc/codfiscaltxtro.htm#undefined)) este data de **25 septembrie 2017**.  
Astfel, agenţii economici sunt obligaţi să achite 1/4 din:  
a) suma calculată drept impozit ce urmează a fi plătit, conform titlului II, pentru anul respectiv; sau  
b) impozitul ce urma să fie plătit, conform titlului II, pentru anul precedent.

Totodată, și întreprinderile agricole, gospodăriile ţărăneşti (de fermier) sunt obligate să achite impozitul în rate pentru prima etapă în mărime de 1/4 din suma calculată drept impozit ce urmează a fi plătit, conform titlului II, pentru anul respectiv; sau impozitul ce urma să fie plătit, conform titlului II, pentru anul precedent până la **25 septembrie 2016**.

Potrivit art. 261, alin. 6 din Codul Fiscal, neplata sau plata incompletă a impozitului pe venit în rate se sancţionează cu amendă în cuantum calculat, în modul stabilit la art. 228 alin. (3), unei perioade cuprinse între data stabilită pentru plata acestui impozit şi data stabilită pentru prezentarea declaraţiei fiscale. Suma neplătită a impozitului pe venit se determină ca diferenţă dintre impozitul calculat şi plătit de contribuabil şi impozitul pe care acesta era obligat să-l plătească. Impozitul pe venit care urmează a fi plătit reprezintă cea mai mică mărime din impozitul calculat care urma să fie plătit în anul precedent sau 80% din suma definitivă a impozitului din anul curent, scăzându-se trecerile în cont (cu excepţia impozitului plătit în rate).

***Succese!!***

**Monitorul Oficial Nr. 335-339 din 15.09.2017**

**Ordinul Ministrului Finanțelor privind modificarea Ordinului nr.104 din 4 iulie 2017 „Cu privire la aprobarea termenelor de prezentare a rapoartelor financiare pe semestrul I și 9 luni ale anului 2017”**

[Ordinul ministrului finanţelor nr.104 din 4 iulie 2017](http://lex.justice.md/index.php?action=view&view=doc&lang=1&id=370939) a fost modificat conform [Ordinului ministrului finanțelor nr. 119 din 4 septembrie 2017](http://lex.justice.md/index.php?action=view&view=doc&lang=1&id=371452). Pe tot parcursul textului ordinului dat, sintagma „pe semestrul I şi 9 luni ale anului 2017” se substituie cu sintagma „pe semestrul I al anului 2017”. 2. Anexa nr.1 și anexa nr.2 se substituie cu anexele prezentate în prezentul ordin.  
Prezentul ordin intră în vigoare la data semnării.

**Ordinul Ministrului Finanțelor cu privire la aprobarea termenului de prezentare a rapoartelor financiare pe 9 luni ale anului 2017**

Conform [Ordinului Ministrului Finanțelor nr. 120 din 4 septembrie 2017](http://lex.justice.md/index.php?action=view&view=doc&lang=1&id=371454) a fost aprobat termenul de prezentare la Ministerul Finanțelor a rapoartelor financiare pe 9 luni ale anului 2017 de către Casa Națională de Asigurări Sociale și Compania Naţională de Asigurări în Medicină – 3 noiembrie 2017.  
Prezentul ordin intră în vigoare la data semnării.

**Ordinul Serviciului Vamal cu privire la modificarea Ordinului Serviciului Vamal nr. 30-O din 28 ianuarie 2014**

Conform [Ordinului Serviciului Vamal nr. 312-O din 8 august 2017](http://lex.justice.md/index.php?action=view&view=doc&lang=1&id=371460) anexa nr. 1 și anexa nr. 2 la [Ordinul nr. 30-O din 28 ianuarie 2014](http://lex.justice.md/md/351488/) cu privire la aprobarea formularelor de executare silită a obligaţiei vamale şi a contractului-tip privind modificarea termenului de stingere a obligaţiei vamale prin amînarea sau eşalonarea plăţilor (Monitorul Oficial, 2014, nr.27-34/124) se expun în redacție nouă conform modelului stabilit în anexa nr.1 și nr. 2 la prezentul ordin.

**Ordinul SFS cu privire la modificarea pct. 5 din Ordinul Inspectoratului Fiscal Principal de Stat nr. 167 din 20 februarie 2014**

[Ordinul Inspectoratului Fiscal Principal de Stat nr. 167 din 20 februarie 2014](http://lex.justice.md/md/352023/) cu privire la executarea prevederilor art. 203 alin. (15) din Codul fiscal, a fost modificat conform ordinul [SFS nr. 321 din 8 septembrie 2017.](http://lex.justice.md/index.php?action=view&view=doc&lang=1&id=371470) Modificările au un caracter redacțional.

**Ordinul MAI cu privire la aprobarea formularului chitanţei de încasare a amenzii la locul constatării contravenţiei**

Prin Ordinul MAI nr. 118 din 5 mai 2017, a fost aprobat formularul chitanţei de încasare a amenzii la locul constatării contravenţiei (anexa nr. 1) și instrucţiunea privind modul de completare a chitanţei de încasare a amenzii la locul constatării contravenţiei (anexa nr.2).  
Chitanţa respective, reprezintă un formular tipizat de document primar cu regim special de strictă evidență, care se completează și eliberează la locul constatării contravenției, de către agenții constatatori din cadrul subdiviziunilor MAI, care confirmă plata amenzilor și exclude necesitatea întocmirii procesului-verbal cu privire la contravenție. Chitanţa se întocmeşte în 2 exemplare: primul exemplar rămâne la agentul constatator, iar al doilea exemplar se înmânează contravenientului, faptul înmânării chitanţei menţionându-se în primul exemplar. Completarea chitanţei se efectuează în prezenţa contravenientului şi în baza datelor din actul de identitate al acestuia. Agentul constatator completează şi eliberează chitanţa doar în cazul cînd lipsesc circumstanţele enumerate în art. 446 alin.(2) din Codul contravenţional, iar contravenientul recunoaşte că este vinovat de săvîrşirea contravenţiei şi acceptă să plătească amenda contra chitanţă.

**Valoarea reziduală a mijlocului fix. Aspecte contabile și fiscale**

*Valoarea reziduală, în cele mai dese cazuri, nu primește atenția pe care o merită la data punerii în funcțiune a mijlocului fix, deoarece, de obicei, această sarcină cade pe umerii contabililor, care, de fapt, nu sunt specialiști în acest domeniu. Conform* [*SNC „Imobilizări corporale și necorporale"*](http://www.contabilsef.md/newsview.php?l=ro&idc=499&id=7977&t=/SNC-2015/SNC-IMOBILIZARI-NECORPORALE-SI-CORPORALE) *, valoarea reziduală reprezintă valoarea estimată (preconizată) a unei imobilizări amortizabile, pe care entitatea prevede să o obțină la expirarea duratei de utilizare a acesteia. Este important ca valoarea reziduală a activului la momentul ieșirii din funcțiune să fie determinată corect, pentru că aceasta va constitui costul vânzării ulterioare a activului.*